Parlamentul  României

	Comisia pentru buget, finanţe şi bănci
	
	Bucureşti,        
Nr. 22/ 96/02.03.2009


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative de modificare a Legii nr.114/2007, modificată prin Legea nr.69/2008 privind sprijinul financiar acordat de statul român Schitului românesc „Prodromu” de la Muntele Athos, Grecia, cu care comisia noastră a fost sesizată în fond cu adresa Biroului Permanent nr.Pl.x.74 din 11 februarie 2009.
	PREŞEDINTE,

Viorel Ştefan


Parlamentul  României

	Comisia pentru buget, finanţe şi bănci
	
	Bucureşti,    
Nr. 22/ 96/02.03.2009


RAPORT

asupra propunerii legislative de modificare a Legii nr.114/2007, modificată 

prin Legea nr.69/2008 privind sprijinul financiar acordat de statul român 

Schitului românesc „Prodromu” de la Muntele Athos, Grecia
Cu adresa nr.Pl.x. 74 din 11 februarie 2009, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă de modificare a Legii nr.114/2007, modificată prin Legea nr.69/2008 privind sprijinul financiar acordat de statul român Schitului românesc „Prodromu” de la Muntele Athos, Grecia.
La întocmirea raportului s-a avut în vedere avizul favorabil al Consiliului Legislativ, cu observaţii şi propuneri, trimis cu adresa nr.871/23.07.2008.
Prezentul proiect de Lege are ca obiect de reglementare modificarea art.2 din Legea nr.114/2007 privind sprijinul financiar acordat de statul român Schitului românesc „Prodromu” de la Muntele Athos, Grecia.
Astfel, prin proiect se prevede majorarea cuantumului anual al sprijinului  financiar  de la echivalentul in lei al sumei de 250.000 mii euro la 500.000 mii euro.
În urma analizei propunerii legislative de către membrii comisiei, aceştia au hotărât respingerea, deoarece:
Întrucât soluţia legislativă propusă are implicaţii asupra bugetului de stat,  devin incidente dispoziţiile art.111 alin.(1) teza a doua din Constituţia României, republicată, fiind obligatorie solicitarea unei informări din partea Guvernului.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor domnul Adrian Lemeni, Secretar de Stat al Ministerului Culturii, Cultelor şi Patrimoniului Naţional şi doamna Radu Ana, Director în cadrul în Ministerul Finanţelor Publice.
 La lucrările comisiei au participat 27 deputaţi, din totalul de 31 membri ai comisiei.

Raportul comisiei a fost respins cu unanimitate de voturi. 
Propunerea legislativă a fost respinsă de Senat în şedinţa din data de 4 februarie 2009.
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
În urma dezbaterii propunerii legislative de modificare a Legii nr.114/2007, modificată prin Legea nr.69/2008 privind sprijinul financiar acordat de statul român Schitului românesc „Prodromu” de la Muntele Athos, Grecia, în şedinţa din data de 25 februarie 2009, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	PREŞEDINTE,

 Viorel Ştefan
	SECRETAR,

Iuliu Nosa


Consilier parlamentar:
   Luminiţa Ghiorghiu    
1
2

